**Dan Petrescu** (s. 22. joulukuuta 1967 Bukarest) on romanialainen jalkapallovalmentaja ja entinen puolustaja. Kesäkuusta 2018 lähtien hän on toiminut kiinalaisseura Guizhoun päävalmentajana.

Pelaajaurallaan Petrescu edusti muun muassa Valioliigan Chelseaa ja pelasi Romanian maajoukkueessa 95 maaottelua.

Ura pelaajana
-------------

### Seurajoukkueessa

Petrescu aloitti pelaamisen Steaua Bukarestin juniorijoukkueissa ja nousi sen edustusjoukkueeseen 1986. Hän ei kuitenkaan heti mahtunut Steauan kokoonpanoon, joten hän vietti yhden kauden lainalla FC Oltissa. Lainalta paluun jälkeen Petrescu murtautui Steauan kokoonpanoon ja oli mukana Steauan päästessä Euroopan Cupissa välieriin 1988 ja finaaliin 1989.

Vuonna 1991 Petrescu siirtyi Italiaan Serie A:n US Foggiaan ja kaksi vuotta myöhemmin Genoaan. Italiasta Petrescu suuntasi Valioliigaan 1994. Aluksi hän pelasi puolitoista kautta Sheffield Wednesdayssa, josta hän siirtyi kesken kauden 1995–1996 Chelseaan. Petrescu pelasi seurassa viisi vuotta, joiden aikana hän voitti FA Cupin 1997 sekä liigacupin ja Cup-voittajien cupin 1998. Petrescun Chelsea-ura loppui vuonna 2000 erimielisyyksiin seuran valmentajan, Gianluca Viallin, kanssa. Chelseasta lähdön jälkeen hän pelasi Englannissa vielä kaksi kautta Bradford Cityssä ja Southamptonissa.

Petrescu palasi Romaniaan 2002 ja pelasi ennen lopettamistaan vielä yhden kauden FC Naţionalissa.

### Maajoukkueessa

Petrescu pelasi ensimmäisen maaottelunsa Romania maajoukkueessa 1989. Hän ei loukkaantumisen vuoksi päässyt mukaan 1990 MM-kisoihin, mutta oli mukana Romanian joukkueessa 1994 MM-kisoissa, 1996 EM-kisoissa, 1998 MM-kisoissa ja 2000 EM-kisoissa.

Petrescu pelasi maajoukkueessa kaikkiaan 95 maaottelua, joissa hän teki 12 maalia.

Meriitit pelaajana
------------------

* Romanian mestaruus (3): 1986, 1988, 1989
* Romanian cup (3): 1987, 1988, 1989
* FA Cup: 1997
* Englannin liigacup: 1998
* Euroopan Cup
	+ Hopeaa: 1989
* Cup-voittajien cup: 1998
* UEFA Super Cup: 1998

Ura valmentajana
----------------

Pelaajauran jälkeen Petrescu ryhtyi valmentajaksi. Hänen ensimmäinen pestinsä Rapid Bukarestin valmentajana vuonna 2004 kesti vain neljä kuukautta. Tammikuussa 2006 hänet palkattiin puolalaisen Wisła Krakówin valmentajaksi. Petrescu johdatti seuran liigassa toiseksi, mutta hänet erotettiin syyskuussa huonosti alkaneen uuden kauden takia.

Viikkoa myöhemmin Petrescu nimitettiin Romanian pääsarjaan juuri nousseen FC Unirea Urzicenin valmentajaksi. Unirea Urziceni nousi Petrescun valmennuksessa Romanian mestariksi kaudella 2008–2009. Petrescu jätti yllättäen Unirea Urzicenin joulukuussa 2009, vaikka joukkue oli hänen valmennuksessaan pelannut hyvin Mestarien liigassakin.  

Pian Unireasta lähtönsä jälkeen Petrescu allekirjoitti viisivuotisen sopimuksen Venäjän 1. divisioonassa pelaavan FK Kuban Krasnodarin kanssa.  Petrescu johdatti Kubanin 1. divisioonan mestariksi heti debyyttikaudellaan. Joukkueen puolustus oli sarjan paras, sillä se päästi 38 ottelussa vain 20 maalia.  Petrescu jatkoi seuran valmentajana kaudella 2011/12, ja Kuban oli hienosti Venäjän liigassa kahdeksas. Petrescu erosti Kubanin valmentajan tehtävistä yllättäen 14. elokuuta 2012.  Kolme päivää myöhemmin hänestä tuli FK Dynamo Moskovan uusi päävalmentaja.  Petrescu luotsasi Dynamon kaudella 2012/13 Venäjän liigassa seitsemänneksi. Kaudella 2013/14 joukkue taisteli pitkään aivan kärkisijoista, mutta talvitauon jälkeen peliesitykset heikkenivät ja Mestarien liigaan oikeuttavat kärkisijat alkoivat karata. Lopulta Petrescun kohtaloksi koitui 4–0 vierastappio sarjajumbo FK Anži Mahatškalalle huhtikuun alussa 2014. Neljäntenä, seitsemän pistettä Mestarien liigaan oikeuttavasta kakkossijasta majaillut Dynamo erotti Petrescun 8. huhtikuuta. 

Kesäkuussa 2014 Petrescu palasi valmennustehtäviin qatarilaisen Al-Arabin peräsimessä. Hän sai kuitenkin potkut seurasta jo joulukuussa. Kesäkuussa 2015 hänestä tuli Târgu Mureșin päävalmentaja. Petrescu luotsasi seuran Romanian supercupin voittoon ensimmäisessä ottelussaan. Hän jätti talousvaikeuksista kärsineen joukkueen voittoisan ottelun jälkeen ja siirtyi Kiinan Superliigassa pelaavan Jiangsu Suningin päävalmentajaksi. Petrescu luotsasi seuran kaudella 2015 liigassa kahdeksanneksi. Kiinan cupissa seura voitti historiansa ensimmäisen mestaruuden voittamalla Shanghai Greenlandin toisen osaottelun jatkoaikamaalilla 1–0. Seuran peliesitykset Kiinan liigassa ja AFC Champions Leaguessa eivät kuitenkaan olleet yhtä hyviä ja lopulta Petrescu sai potkut kesäkuun alussa 2016.

Kesäkuussa 2016 Petrescu palasi FK Kuban Krasnodarin päävalmentajaksi. Petrescun johdolla seura lähti tavoittelemaan nousua takaisin Venäjän liigaan, mutta joukkueen menestys alkukaudella oli vaatimatonta ja Petrescun sopimus purettiin jo lokakuun alussa 2016.

Lokakuun lopussa 2016 Petrescu jatkoi uraansa Arabiemiraateissa Al-Nasrin päävalmentajana. Hän luotsasi Al-Nasrin Arabiemiirikuntien President's Cupin finaaliin, jossa Al-Wahda SC oli parempi. Kauden jälkeen Petrescu jätti seuran.

Kesäkuussa 2017 Petrescusta tuli CFR Cluj'n päävalmentaja. Petrescun johdolla Cluj voitti Romanian mestaruuden kaudella 2017/18. Kauden jälkeen Petrescu siirtyi Kiinan Superliigan Guizhoun päävalmentajaksi.

Meriitit valmentajana
---------------------

* Kiinan Cup: 2015
* Romanian mestaruus (2): 2009, 2018
* Romanian Cup
	+ Hopeaa: 2008
* Romanian supercup: 2015
* Puolan mestaruus
	+ Hopeaa: 2006

Venäjän 1. divisioona: 2010

* Romanian vuoden valmentaja (3): 2008, 2009, 2011

Lähteet
-------

1. ↑  Valmentaja Petrescu jätti Urziecnin.  *Aamulehti*, 27.12.2009, 128. vsk, nro 352, s. B35. Tampere:  Kustannus Oy Aamulehti.
2. ↑  Mies menestyksen takana otti yllätyseron
3. ↑  Petrescu named Kuban Krasnodar boss[vanhentunut linkki]
4. ↑  1. DIVISION
5. ↑  Kuban stunned by Petrescu’s retirement
6. ↑  Rumäne Petrescu neuer Coach von Dynamo Moskau
7. ↑  Dynamo Moscow sack Petrescu after poor run
8. ↑  AL ARABI NAME ROMANIA’S PETRESCU AS NEW COACH
9. ↑  Marchand gets the boot (Arkistoitu – Internet Archive)
10. ↑  Dan Petrescu named coach of Targu Mures
11. ↑  Târgu Mureş clinch first Romanian Super Cup
12. ↑  Dan Petrescu: Ex-Chelsea player quits Targu Mures after one game
13. ↑  Soccer-Escudero breaks deadlock to win Chinese FA Cup for Jiangsu
14. ↑  China's Jiangsu Suning sack former Chelsea star Dan Petrescu (Arkistoitu – Internet Archive)
15. ↑  ДАН ПЕТРЕСКУ ВОЗГЛАВИЛ «КУБАНЬ»
16. ↑  ДАН ПЕТРЕСКУ ПОКИДАЕТ «КУБАНЬ»
17. ↑  Al Nasr replace Jovanovic with Petrescu
18. ↑  Al Nasr Dubai appoint Prandelli
19. ↑  Dan Petrescu a fost prezentat oficial la CFR Cluj: Am semnat un contract pe doi ani
20. ↑  clinch fourth Romanian title on final day of season[vanhentunut linkki]
21. ↑  贵州恒丰官方宣布佩特莱斯库成新帅 曼萨诺下课

Aiheesta muualla
----------------

* Dan Petrescu Soccerbase-tietokannassa (Arkistoitu – Internet Archive) (englanniksi)
* Dan Petrescun tilastot FIFA:n kilpailuissa (Arkistoitu – Internet Archive) (englanniksi)

  


|  |  |  |
| --- | --- | --- |
| Edeltäjä:**Victor PițurcăMircea Lucescu** | **Romanian vuoden valmentaja**2008, 20092011 | Seuraaja:**Mircea LucescuMircea Lucescu** |

|  |  |  |
| --- | --- | --- |
| Edeltäjä:**Poghos Galstian** | **FK Kuban Krasnodarin päävalmentaja**2010–8/2012 | Seuraaja:**Juri Krasnožan** |

|  |  |  |
| --- | --- | --- |
| Edeltäjä:**Sergei Silkin** | **FK Dynamo Moskovan päävalmentaja**8/2012–4/2014 | Seuraaja:**Stanislav Tšertšesov** |

|  |  |  |
| --- | --- | --- |
| Edeltäjä:**Ivan Jovanović** | **Al-Nasrin päävalmentaja**10/2016–2017 | Seuraaja:**Cesare Prandelli** |

Romanian joukkue – Jalkapallon MM-kilpailut 1994
1 Prunea
2 Petrescu
3 Prodan
4 Belodedici
5 Lupescu
6 Popescu
7 Munteanu
8 Chiriță
9 Răducioiu
10 Hagi
11 Dumitrescu
12 Stelea
13 Selymes
14 Mihali
15 Panduru
16 Vlădoiu
17 Moldovan
18 Gâlcă
19 Papură
20 Stîngă
21 Ivan
22 Preda
Valmentaja Iordănescu

Romanian joukkue – Jalkapallon EM-kilpailut 1996
1 Stelea |
2 Petrescu |
3 Prodan |
4 Belodedici |
5 Lupescu |
6 Popescu |
7 Lăcătuș |
8 Sabău |
9 Răducioiu |
10 Hagi |
11 Munteanu |
12 Prunea |
13 Selymes |
14 Gâlcă |
15 Doboș |
16 Mihali |
17 Filipescu |
18 Stîngă |
19 Ilie |
20 Moldovan |
21 Vlădoiu |
22 Tene |
Valmentaja Iordănescu

Romanian joukkue – Jalkapallon MM-kilpailut 1998
1 Stângaciu
2 Petrescu
3 Dulca
4 Doboș
5 Gâlcă
6 Gheorghe Popescu
7 Lăcătuș
8 Munteanu
9 Moldovan
10 Hagi
11 Ilie
12 Stelea
13 Ciobotariu
14 Niculescu
15 Marinescu
16 Gabriel Popescu
17 Dumitrescu
18 Filipescu
19 Stîngă
20 Selymes
21 Craioveanu
22 Prunea
Valmentaja Iordănescu

Romanian joukkue – Jalkapallon EM-kilpailut 2000
1 Lobonț |
2 Petrescu |
3 Ciobotariu |
4 Filipescu |
5 Gâlcă |
6 Popescu |
7 Mutu |
8 Munteanu |
9 Moldovan |
10 Hagi |
11 Ilie |
12 Stelea |
13 Chivu |
14 Petre |
15 Lupescu |
16 Roșu |
17 Belodedici |
18 Ganea |
19 Lincar |
20 Hîldan |
21 Prunea |
22 Contra |
Valmentaja Jenei

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Dan Petrescu